Angelica Lopez

Si Angelica Danao Lopez (ipinanganak noong 22 Nobyembre 2000) ay isang Pilipinang modelo at beauty pageant titleholder na kinoronahang Binibining Pilipinas-International 2023. Kakatawanin niya ang Pilipinas sa Miss International 2024, na gaganapin sa Hapon sa 12 Nobyembre 2024.

 Buhay at pag-aaral 
Nanggaling si Lopez sa isang sambahayang nahihirapan sa pananalapi. Noong siya ay labing-apat na taong gulang, siya ay nagtrabaho bilang tagahugas ng pinggan at tagapagsilbi sa restawran. Nagtrabaho rin siya bilang kahera, klerk ng opisina, at modelo.

Noong Hunyo 2021, pumasok si Lopez sa Palawan State University sa Puerto Princesa, Palawan upang ituloy ang kanyang bachelor's degree sa sikolohiya.

 Mga paligsahan ng kagandahan 

 Miss Universe Philippines 2022 
Lumahok si Lopez bilang kinatawan ng Palawan sa Miss Universe Philippines 2022 na ginanap sa Mall of Asia Arena sa Pasay, Kalakhang Manila noong 30 Abril 2022, at nagtapos bilang isa sa Top 16. Bukod pa roon, nagtapos bilang isa sa pinalista ng Fashion and Runway Challenge si Lopez, at inuwi rin nito ang parangal na Luxxe ImmunPlus Queen Majestic.

 Binibining Pilipinas 2023 
Bilang kinatawan ng Palawan, kinoronahan si Lopez Binibining Pilipinas International 2023 ni Binibining Pilipinas International 2022 Nicole Borromeo at Miss International 2022 Jasmin Selberg ng Alemanya sa pagtatapos ng kompetisyon. Nanalo rin siya bilang Bb. Spotlight. Kakatawanin ni Lopez ang Pilipinas sa Miss International 2024.

 Mga sanggunian 

 Mga panlabas na link 


Kategorya:Ipinanganak noong 2000
Kategorya:Nabubuhay na mga tao